Ryan Whiting

Ryan Whiting (født 1986) er en amerikansk kulestøter. Han ble verdensmester innendørs i 2012, der han satte ny personlig rekord på 22 meter.

 Karriere som junior 
I 2005 fikk han gull i både diskos (1,75 kg) og kulestøt (6 kg) ved det panamerikanske juniormesterskapet i friidrett i Windsor i Canada. Dette var mens han studerte på Central Dauphin High School, og der ble han kåret til «Gatorade High School Track and Field Athlete of the Year» i 2005.Global Athletics & Marketing - Ryan Whiting , besøkt 15. juni 2012. Herfra gikk han videre til Arizona State University. Han ble også junior-USA-mester i kulestøt, med 19,74 meter. 

I 2006 var han «redshirted»Arizona State University - Ryan Whiting , besøkt 15. juni 2012., dvs. at han ikke konkurrerte for noe lag eller universitet, men han deltok i en del stevner uten noe tilknytning til lag, og vant bl.a. Lumberjack Invitational i Flagstaff og Boilermaker Invitational i West Lafayette innendørs, og Wildcat Invitational i Tucson og Baldy Castillo og ASU Invitational i Tempe utendørs. I USA-mesterskapet innendørs kom han på 8.-plass i kule, og i utendørsmesterskapet kom han på 13.-plass i diskos og 18.-plass i kule. Han deltok i diskos i flere stevner dette året, og vant Baldy Castillo Invitational og Sun Angel Classic. Han satte ny personlig rekord i diskos i juni, med 59,44 meter. 

Ved NCAA-mesterskapet i 2007 kom han på 4.-plass i kulestøt utendørs, og tredjeplass innendørs. I USA-mesterskapet kom han på 15.-plass. Han satte ny skolerekord innendørs på Arizona State University, med 19,89 meter, da han vant stevnet Mountain T' Invitational. 

Utendørssesongen 2008 ga sølv ved Pac-10-mesterskapet, og han vant NCAA-mesterskapet for region vest. Han deltok ved U23-NACAC-mesterskapet (North American, Central American and Caribbean Athletic Association) i Toluca i Mexico i juli, der han fikk gull i kulestøt og sølv i diskos, bak sin landsmann Matt Lamb.European Athletics - NACAC  Toluca  MEX  18 - 20 July, besøkt 16. juni 2012. Innendørssesongen ga også gode resultater. Han vant sin første nasjonale tittel, da han vant NCAA-mesterskapet innendørs med 21,73 meter, ny collegerekord. Han ble kåret til årets mannlige friidrettsutøver innendørs, av den amerikanske trenerforeningen USTFCCCA (U.S. Track & Field and Cross Country Coaches Association). 

I 2009 forsvarte han NCAA-mesterskapet i kulestøt innendørs. Han vant også NCAA-mesterskapet utendørs, der han i tillegg til sølv i diskos. Han vant Pac-10 og NCAA-mesterskapet for region vest i kulestøt, og han slo de 27 år gamle skolerekordene i kule og diskos, med hhv. 20,99 og 62,08 meter. Ved USA-mesterskapet utendørs fikk han 9.-plass i kule og 18.-plass i diskos. Whiting prøvde seg også på sleggekast, og kastet 55,80 ved stevnet Sun Angel Track Classic. Innendørs dette året vant han bl.a. collegeligaen MPSF (Mountain Pacific Sports Federation). Dette var første året han prøvde vektkast, og ved MPSF-mesterskapet kom han på 13.-plass i denne øvelsen. 

Også i 2010 forsvarte han NCAA-mesterskapet i kulestøt innendørs. Han vant også sin første NCAA-tittel i diskos dette året, og ble førstemann siden 2002 som vant tittelen i begge disse øvelsene. Han vant også NCAA-tittelen utendørs.

I USA-mesterskapet innendørs 2010 fikk han sølv, med 21,03 meter.USA T&F - Ryan Whiting, besøkt 16. juni 2012.

 Karriere som senior 
I 2011 vant han sitt første USA-mesterskap innendørs, med 21,35 meter, og kvalifiserte seg til VM i friidrett 2011. I dette VM-et kom han på 7.-plass.

Ved USA-mesterskapet innendørs 2012 fikk han igjen sølv i kulestøt, men ved VM innendørs i 2012 i Istanbul ble han verdensmester, med 22,00 meter, som var det niende lengste støtet noen sinne.

 Referanser 

 Eksterne lenker 

  Profil hos European Athletics
  Profil hos USA T&F
  Profil hos Arizona State University
  Profil hos Global Athletics
  Profil hos All-athletics.com 
  Profil hos Diamond League

Kategori:Fødsler i 1986
Kategori:Kulestøtere fra USA
Kategori:Verdensmestere i friidrett innendørs
Kategori:VM-sølvmedaljevinnere i friidrett for USA
Kategori:USA-mestere i friidrett
Kategori:Deltakere for USA under VM i friidrett innendørs 2012
Kategori:Deltakere for USA under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for USA under VM i friidrett 2013
Kategori:Deltakere for USA under VM i friidrett innendørs 2014
Kategori:Deltakere for USA under VM i friidrett 2017